cyanic-selkie/wikianc huggingface dataset:
রেড কার্পেট ইন
ইতিহাস
এটা ছিল ১৯৭৩ সাল, যখন রেড কার্পেট ইনস্ অব আমেরিকা এর মাস্টার হোস্টস্ ইন এবং রেড কার্পেট ইনস্ এর জন্য একটি ভ্রমণ নির্দেশিকা প্রকাশ করে এবং টোল ফ্রি টেলিফোন নম্বরে ফোন করে আমেরিকান এক্সপ্রেস স্পেস ব্যাংক এর মাধ্যমে 'তাৎক্ষণিক' রিজার্ভেশনের সুবিধা প্রদান করে, “যা বিশ্বের বৃহত্তম, দ্রুততম এবং শ্রেষ্ঠ রিজার্ভেশন সিস্টেমের মধ্যে অন্যতম ।" নির্দেশিকাতে এটাও বলা হয় যে "যে প্রতিটি মাস্টার হোস্ট ও রেড কার্পেট ইন প্রদান করবে: সম্পূর্ণ সুবিধা, যার মধ্যে অন্তর্ভুক্ত রয়েছে ডাইনিং সুবিধা, খাদ্য ও পানীয়, রুম সার্ভিস, লন্ড্রি, খানসামা ও পোর্টার সেবা । এছাড়াও থাকবে সুইমিং পুল বা সমমানের বিনোদনমূলক সুবিধা, সারা বছর এয়ার কন্ডিশান সুবিধা, প্রত্যেকটি কক্ষে একটি টেলিফোন এবং চব্বিশ ঘণ্টা সুইচবোর্ড সার্ভিস, বিনামূল্য রিজার্ভেশন সার্ভিস, পর্যাপ্ত পার্কিং সুবিধা, সর্বোচ্চ মানসম্মত সুবিধা, সু-ব্যবস্থাপনা, অভিজ্ঞ এবং অতিথিপরায়ণতা ।” ৫৭ টি হোটেল ও মোটেল রেড কার্পেট ইনের তালিকাভুক্ত ছিলো, এর মধ্যে কিছু কিছু প্রধান শহর এবং জনপ্রিয় আকর্ষণীয় এলাকায়  যেমন অ্যারিজোনাতে; লিটল রক, আরকানসাস; ডেনভার, কলোরাডো; ডেইটোনা বিচ, জ্যাকসনভিলা এবং অরল্যান্ডো, ফ্লোরিডা; আটলান্টা এবং স্যাভান্না, জর্জিয়া; নক্সভিলা এবং পিজিয়ান ফোর্জ, টেনেসি; হিউস্টন, টেক্সাস; রিচমন্ড, স্টানটান, ভার্জিনিয়া বিচ এবং উইলিয়ামসবার্গ, ভার্জিনিয়াতে অবস্থিত ।
১৯৭৮ সালে এর মালিকানা পরিবর্তন হয়, যখন রেড কার্পেট ইনস্ ইন্টারন্যাশনালের সদরদপ্তর আটলান্টা, জর্জিয়ায় স্থানান্তর করা হয় । ১৯৮০ সালে রেড কার্পেট ইনস্ ইন্টারন্যাশনাল এর আন্তর্জাতিক ভ্রমণ নির্দেশিকা প্রকাশ করে, যেখানে তালিকাভূক্ত হয় ৯৯ টি রেড কার্পেট ইন অথবা মাস্টার হোস্ট ইনস্ এর হোটেল বা মোটেল, মার্কিন যুক্তরাষ্ট্রের ৩০টি অবস্থানের সাথে সাথে, কানাডা এবং মেক্সিকোর মন্টেরি তে অবস্থিত । এছাড়াও ফুটবল গ্রেট, জনি ইউনিটাস এই সময়কালে কোম্পানিটির একজন মুখপাত্র হিসেবে পরিচিত ছিলেন ।
শক্তি বর্মণ
শক্তি বর্মণ (Sakti Burman) একজন প্যারিসে, ফ্রান্সে অবস্থিত একজন ভারতীয় বাঙালি চিত্রশিল্পী এবং ভাস্কর। ভারত ও বিদেশে উভয়ই শিল্প প্রেমীদের তার কাজ সম্পর্কে পরিচিত করাতে পেরেছেন। ছয় দশকেরও বেশি ধরে তিনি প্যারিসে তার পরিবারের সাথে বসবাস করছেন। বিদেশে যখন চিত্রশিল্পী হিসাবে তার জীবন গভীর শিকড় অঙ্কিত হয়েছে,তবুও,তিনি নিজের দেশের সাথে যোগাযোগ হারিয়ে ফেলেননি, কলকাতা, মুম্বাই, দিল্লিতে তার কাজ প্রদর্শনের জন্য প্রায়ই ভারতে আসেন।
শৈশব
শৈশবের দিনগুলো কেটেছে বাংলাদেশে (স্বাধীনতা-পূর্বে ভারতর অংশ ছিল)। ব্রাহ্মণবাড়িয়ার বিদ্যাকুট গ্রামে। ঠাকুরদা ছিলেন তালুকদার। কিন্তু বাবা-কাকারা ব্যবসাসূত্রে কলকাতাবাসী ছিলেন। মা উমাতারা বর্মণ আর বাবা আদিনাথ বর্মণ কলকাতার বাড়িতে থাকতেন। তার প্রথম জন্মদিন পালন করতে মা তাকে নিয়ে বিদ্যাকুট গ্রামে আসেন আর সেখানেই তিনি বেড়ে ওঠেন। গ্রামের সৌন্দর্য এবং রঙিন সামাজিক ও ধর্মীয় উৎসবের সৌন্দর্য তাকে আকৃষ্ট করে এবং তার সংবেদনশীল মনে একটি গভীর ছাপ রেখে যায়। সেই সময়ে,সম্ভবত,যখন তার মধ্যে শিল্পী জন্মগ্রহণ করেন - ফুল,গাছ,পাখি এবং প্রাণী; খোলা জলাশয় এবং নৌকা,বংশীবাদক এবং ঢাকির ছেলেদের দল-তার চিত্রকলার নির্যাস। এসবই পরে শিল্পীর সৃষ্টিতে ভিড় করেছে নানা চিত্রকল্পে। আট বছর বয়েস পর্যন্ত বিদ্যাকুট গ্রামে ছিলেন তারপর কলকাতায় চলে আসেন। তিনি কলকাতার গভর্নমেন্ট কলেজ অফ আর্টস অ্যান্ড ক্রাফটসে এবং পরবর্তী কালে প্যারিসে ইক্লোল ন্যেশনাল দেস বিওস আর্টসে অধ্যয়ন করেন।১৯৫৬ সাল, মাত্র ২১ বছর বয়সে কলকাতা আর্ট কলেজের পড়া শেষ করে, শিল্পী হবার বাসনা নিয়ে জাহাজে পারি দেন প্যারিসের পথে সঙ্গে ফরাসি সরকারের বৃত্তি।
পরিবার
শক্তি বর্মণ বিবাহ করেন ফরাসি চিত্রশিল্পী ম্যাইট ডেলটেইলকে (Maite Delteil) । তার প্রসারিত পরিবারে অনেক বিখ্যাত শিল্পী রয়েছেন: তার মেয়ে চিত্রশিল্পী মায়া বর্মণ, ফ্রান্সে বসবাস ও কাজ করেন,বিভিন্ন পুরস্কারও জিতেছেন; এবং তার ভাইঝি, জয়শ্রী বর্মণ তার দ্বারা অনুপ্রাণিত হয়েছিলেন এবং একজন উল্লেখযোগ্য শিল্পী; তার ভাইঝি জামাই,পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন।
কর্মজীবন
প্যারিসে ছাত্র থাকাকালীন তিনি সেখানে তার প্রথম প্রদর্শনী করেন। ১৯৫৪ সালে কলকাতায় তার প্রথম একক প্রদর্শনী হয়, এবং এরপর থেকে বিশ্বব্যাপী প্রদর্শিত হয় তার শিল্পকলার, যার মধ্যে রয়েছে প্যারিসের গ্যালারি ডেস বিউকস আর্টসের (Galerie des Beaux-Arts, Paris) মতো স্থান; পিকাদিলি গ্যালারী, লন্ডন(Piccadilly Gallery, London); গ্যালারিয়া ডউকেট এট কুতুরেও, প্যারিস(Galerie Doucet et Coutureau, Paris); গ্যালারিয়া নুভো সাগিটারিও, মিলান(Galleria Nuovo Sagittario, Milan); এবং গ্যালারিয়া সাগর,জুরিখ(Galerie Sagar, Zurich)।ইউরোপ ও আমেরিকা ছাড়াও তিনি জাপানেও প্রদর্শনী করেছেন।
বর্তমানে শক্তি বর্মণ প্যারিস,ফ্রান্সে বসবাস এবং কাজ করেন।
গোয়ালপাড়িয়া জনগণ
গোয়ালপাড়িয়া জনগণ ভারতের আসামের গোয়ালপাড়া অঞ্চলের আদিবাসী দল। তারা কামতাপুরী, অসমীয়া, বোড়ো, রাভা ইত্যাদি কথা বলে।
নৈশভোজ
নৈশভোজ (Dinner) বিভিন্ন পশ্চিমা সংস্কৃতিতে দিনের সবচেয়ে ভারী এবং সর্বাধিক গুরুত্বপূর্ণ খাবারকে বোঝায়, যা অনেক পশ্চিমারা সাধারণত সন্ধ্যায় খেয়ে থাকে। ঐতিহাসিকভাবে দিনের এই ভারী খাবারটি মধ্যাহ্নের সময়ে খাওয়া হতো এবং পশ্চিমা সংস্কৃতিতে, বিশেষ করে উচ্চবিত্তদের মাঝে এটি ডিনার বলে পরিচিত ছিল। পরবর্তীতে শব্দটি ধীরে ধীরে ১৬তম থেকে ১৯তম শতকের দিকে স্থানান্তরিত হয়েছিল। তবে সংস্কৃতির বৈচিত্রতার উপর নির্ভর করে "ডিনার" শব্দটির বিভিন্ন অর্থ হতে পারে এবং দিনের যে কোনো সময় যে কোনো পরিমাণে গৃহীত খাবারের অর্থ বোঝাতে পারে। নির্দিষ্টভাবে এটি এখনো মাঝে মাঝে দুপুরে বা বিকেলের প্রথম দিকে বিশেষ কোনো অনুষ্ঠানে, যেমন ক্রিসমাস ডিনার হিসাবে খাবারের জন্য ব্যবহৃত হয়। উষ্ণ জলবায়ুর অঞ্চলগুলিতে তাপমাত্রা হ্রাসের পরে লোকেদের অধিকাংশ সময় সন্ধ্যায় নৈশভোজ গ্রহণের ঝোঁক থাকে।
ব্যাকরণ
থাম্ব|পরিবারের সাথে নৈশভোজ Dinner শব্দটি প্রাচীন ফরাসি (c. ১৩০০) disner (অনুবাদ: ভোজন করা) থেকে এসেছে, যেটির ব্যুৎপত্তি গ্যালো-রোম্যান্স শব্দ desjunare ("কারো উপবাস ভঙ্গ করা"), লাতিন শব্দ dis (যা কোনো ক্রিয়াকলাপের বিপরীত দিককে নির্দেশ করে) + অন্ত্য লাতিন শব্দ ieiunare ("উপবাস, ক্ষুধার্ত") থেকে হয়েছিল। রোমানীয় dejun এবং ফরাসী déjeuner এই শব্দতত্ত্বটি এখনো বজায় রেখেছে এবং কিছুটা হলেও অর্থটি বহন করছে (যেখানে স্পেনীয় desayuno এবং পর্তুগিজ desjejum একই সম্পর্কিত শব্দ হলেও অর্থগুলি প্রাতরাশের জন্য ব্যবহৃত হয়)। অবশেষে, শব্দটি দিনের ভারী প্রধান খাবারকে উল্লেখ করে স্থানান্তরিত হয়েছিল, এমনকি যদিও এটি প্রাতরাশের খাবারের (এমনকি প্রাতরাশ এবং মধ্যাহ্নভোজ উভয়) আগেই ছিল।
পশ্চিম রেল
thumb|চার্চগেট রেলওয়ে স্টেশন পশ্চিম রেল যা ভারতীয় রেলের ১৮টি অঞ্চলের মধ্যে একটি। ১৯৫২ সালে স্থাপনার পর এর সদরদপ্তর মুম্বাইয়ের চার্চগেট স্টেশনে করা হয়, বর্তমানে মহারাষ্ট্র, গুজরাত, রাজস্থান,ও মধ্যপ্রদেশ পশ্চিম রেলের আওতাভুক্ত। বড়োদরা জংশন রেলওয়ে স্টেশন পশ্চিম রেলের সব থেকে ব্যস্ততম  জংশন।
মুম্বাইয়ের মুম্বাই সেন্ট্রাল ও বান্দ্রা টার্মিনাস থেকে দূরপাল্লার ট্রেন ছাড়ে। মুম্বাই উপনগরীয় রেলের পশ্চিম লাইনটি পশ্চিম রেল কর্তৃক পরিচালিত হয়।
ক্যাপসুল
ব্রিটিশ ফার্মাকোপিয়া (বি.পি.) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার আবরণ শক্ত অথবা স্থিতিস্থাপক হতে পারে, যার আকৃতি এবং ধারণ হ্মমতা বিভিন্ন হতে পারে এবং যেটা সাধারণত একটি মাত্র ঔষধ উপাদান ধারণ করে।
ইউএস ফার্মাকোপিয়া (ইউ.এস.পি) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার মধ্যে ঔষধ উপাদান শক্ত অথবা স্থিতিস্থাপক আবরণ বা ধারকে আবদ্ধ থাকে এবং এই শক্ত অথবা স্থিতিস্থাপক আবরণ বা ধারক সুবিধা জনক জিলাটিন দিয়ে তৈরি।
ক্যাপসুল দুই ধরনের হতে পারে। একটি হলো শক্ত জিলাটিন ক্যাপসুল এবং অপরটি স্থিতিস্থাপক জিলাটিন ক্যাপসুল। শক্ত জিলাটিন ক্যাপসুলের ভেতরের সক্রিয় উপাদান কঠিন পদার্থ বা পাউডার হয় এবং স্থিতিস্থাপক জিলাটিস ক্যাপসুলের ভেতরকার উপাদান তরল বা আধাতারল হতে পারে।
দুই অংশ বিশিষ্ট জেল ক্যাপসুলের সাধারণ আকার
thumb|দুই অংশ বিশিষ্ট জেল ক্যাপসুল
সমাজকর্ম
সমাজকর্ম একটি উচ্চশিক্ষায়তনিক পাঠ্য বিষয় ও চর্চাভিত্তিক পেশা যেখানে ব্যক্তি, পরিবার, সামাজিক দল, সম্প্রদায় ও সামগ্রিকভাবে সমাজের মৌলিক চাহিদাগুলি মেটানোর মাধ্যমে তাদের ব্যক্তিগত ও সমষ্টিগত কল্যাণ বৃদ্ধি করার ব্যাপারটি মূল বিবেচ্য বিষয়। সমাজকর্মের চর্চায় মনোবিজ্ঞান, সমাজবিজ্ঞান, স্বাস্থ্য, রাষ্ট্রবিজ্ঞান, সম্প্রদায়ের উন্নয়ন, আইন, অর্থশাস্ত্র, ইত্যাদি এলাকাগুলি থেকে প্রাপ্ত ধারণা ও তত্ত্ব প্রয়োগ করা হয় এবং ব্যবস্থা ও নীতির সাথে জড়িত হওয়া, যাচাইকরণ পরীক্ষা সম্পাদন, হস্তক্ষেপ বিকাশ, সামাজিক ক্রিয়াকলাপ ও সামাজিক দায়িত্ব শক্তিশালীকরণ, ইত্যাদি কাজ সম্পাদন করা হয়। সমাজকর্মের চর্চা সাধারণত তিনটি স্তরে ভাগ করা হয়। ক্ষুদ্র-মাপের সমাজকর্মে ব্যক্তি ও পরিবারের সাথে সরাসরি কাজ করা হয়, যেমন ব্যক্তিগত পরামর্শপ্রদান বা কোনও পরিবারকে বিভিন্ন সেবার সুযোগ গ্রহণে সহায়তাদান। মধ্যম মাপের সমাজকর্মে সামাজিক দল বা গোষ্ঠী ও সম্প্রদায়ের স্তরে কাজ করা হয়, যেমন দলগত চিকিৎসা প্রদান, কিংবা সম্প্রদায়ভিত্তিক সংস্থার জন্য সেবা প্রদান। বৃহৎ মাপের সমাজকর্মে কোনও কিছুর সপক্ষে প্রবচন, সামাজিক নীতি, গবেষণা উন্নয়ন, অলাভজনক ও সরকারি সেবা প্রশাসন, বা সরকারি সংস্থাগুলির সাথে কাজ করে বৃহৎ মাপের পরিবর্তন আনয়নের প্রচেষ্টা করা হয়। ১৯৮০-র দশক থেকে কিছু কিছু বিশ্ববিদ্যালয় সমাজকর্ম ব্যবস্থাপনা শিক্ষাক্রম চালু করে, যাতে শিক্ষার্থীরা সামাজিক ও মানব সেবা সংস্থাগুলির ব্যবস্থাপনার জন্য প্রস্তুতি লাভ করে; এটি চিরায়ত সমাজকর্ম শিক্ষার একটি সম্পূরক ক্ষেত্র।
জেন অ্যাডামসকে সমাজকর্মের জনক এবং অ্যানা এল. ডস-কে সমাজকর্ম শিক্ষার জনক বলা হয়।
সমাজকর্মের সংজ্ঞা
একটি সাহায্যকারী পেশা যা কতকগুলো পদ্বতির মাধ্যমে ব্যক্তি, দল বা সমষ্টির সমস্যা সমাধানে এমনভাবে সহায়তা করে যাতে তারা নিজেরাই নিজেদের সমস্যা সমাধানে সক্ষম হয়।
ন্যাশনাল অ্যাসোসিয়েশন অফ সোশ্যাল ওয়ার্কার্স (সমাজকর্মীদের জাতীয় সমিতি)-এর মতে, "সমাজকর্ম ব্যক্তি ও দলকে সাহায্য করবে এক পেশাগত কর্মগত যা তাদের সামাজিক ভূমিকা পালন ক্ষমতাকে পুনরুদ্ধার ও শক্তিশালী করে এবং সামাজিক এ লক্ষ্যে উপযোগী করে তোলে।"
সমাজকর্ম অভিধানের ব্যাখ্যানুযায়ী,"সমাজকর্ম একটি ব্যবহারিক বিজ্ঞান যা মানুষকে মনো-সামাজিক ভূমিকা পালন ক্ষমতার একটি কার্যকর পর্যায়ে উপনীত হতে সাহায্য করে এবং মানুষের কল্যাণকে শক্তিশালীকরণে কার্যকর সামাজিক পরিবর্তন আনয়ন করে।"
ডব্লিউ এ ফ্রিড ল্যান্ডারের মতে, " সমাজকর্ম হল বৈজ্ঞানিক জ্ঞান ও মানবিক সম্পর্ক বিষয়ক এমন এক পেশাদার সেবা কর্ম, যা ব্যক্তিগত ও সামাজিক সন্তুষ্টি এবং স্বাধীনতা লাভে কোন ব্যক্তিকে একক অথবা দলীয় ভাবে সাহায্য করে।"
পূর্ববর্তী রূপ
সমাজকর্ম মূলত সনাতন সমাজকল্যাণ এর আধুনিক রূপ। মধ্যযুগে ধর্মীয় অনুশাসন ও ধর্মীয় মূল্যবোধের ভিত্তিতে সমাজকল্যাণমূলক কার্যক্রম পরিচালিত হতো। কিন্তু চতুর্দশ শতকে সামন্ত যুগের অবসান, রেনেসাঁর প্রভাবে সৃষ্ট ধর্মনিরপেক্ষ জাতীয়তাবাদী রাষ্ট্রের উদ্ভব, ইউরোপের জাতীয় দুর্যোগ প্লেগ রোগের আবির্ভাব এবং শিল্প বিপ্লবের ফলে জনজীবনে নানামুখী আর্থ-সামাজিক জটিল সমস্যার উদ্ভব ঘটে। সে সকল জটিল আর্থ-সামাজিক সমস্যা থেকে উত্তরণের জন্যই আধুনিক সমাজকর্মের উৎপত্তি হয়েছে।
ইতিহাস
সমাজকর্মের অনুশীলন এবং পেশা একটি অপেক্ষাকৃত আধুনিক এবং বৈজ্ঞানিক মূল, এবং সাধারণত সমাজকর্ম তিনটি তীরভূমি থেকে তৈরি করা হয়েছে বলে মনে করা হয়।
গোলাপুরব ব্রাহ্মণ
গোলাপুরব ব্রাহ্মণ (কখনও কখনও গালভও বলা হয়) হল ভারতের পশ্চিম উত্তর প্রদেশ এবং মধ্যপ্রদেশ অঞ্চলের ব্রাহ্মণ সম্প্রদায়।
কারওয়ানে মদীনা
ডান|থাম্ব|উর্দু সংস্করণ কারওয়ানে মদীনা (الطريق الى المدينة মদীনার স্মৃতি/মদীনার কাফেলা নামেও পরিচিত) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর আরবি ভাষায় রচিত একটি বই, যা মূলত সীরাত বিষয়ক কয়েকটি প্রবন্ধের সমষ্টি। ১৯৬৫ সালে মদিনা থেকে এটি সর্বপ্রথম প্রকাশিত হয়। পরবর্তীতে এটি বিভিন্ন ভাষায় অনূদিত হয়ে আরব বিশ্বসহ সারা পৃথিবীতে সমাদৃত হয়েছে। এই গ্রন্থে লেখক আবেগ ও দরদ নিয়ে ইসলামের নবীর শিক্ষা, পয়গাম, উপহার, ইহসান এবং তার বিশ্বজনীন ফলাফলের উপর আলােকপাত করেছেন।
প্রেক্ষাপট
গ্রন্থটি লেখকের বিভিন্ন ভাষণ-বক্তৃতা ও সীরাত সংক্রান্ত আলােচনার সংকলন। এসব বক্তৃতা ও বিষয়বস্তুর বেশিরভাগ প্রথমে আরবিতে লেখা হয়েছিল। পরবর্তীতে স্বয়ং লেখক অথবা তার কোন সুহৃদ বন্ধু উর্দুতে এগুলাে ভাষান্তর করেছেন। তাছাড়া এগুলাে বিভিন্ন জননন্দিত পুস্তিকা ও পত্রিকায় প্রকাশ পেয়েছে। কয়েক বছর যাবৎ লেখকের মনে খটকা ছিল এবং তােলপাড় হচ্ছিল যে, আরব বিশ্বের শিক্ষিত শ্রেণীর অনেকেরই বিশেষত যারা আরব জাতীয়তাবাদে প্রভাবিত ছিল, তাদের সম্পর্ক ঐ পবিত্র সত্ত্বার সাথে, যিনি তাদের সকল প্রকার সৌভাগ্যের উৎস ও প্রাণকেন্দ্র। যার উসিলায় তারা দীন দুনিয়ার কল্যাণ, দৌলত ও সম্মান লাভ করেছে। আজ তা বড়ই দুর্বল-জীর্ণশীর্ণ হয়ে পড়েছে এবং বেশিরভাগ ব্যবস্থাপনাও আইনি হয়ে গেছে। যেখানে এশকের আবেগ-উচ্ছ্বাস এবং জীবনের তৎপরতা নেই। এ অবস্থা পরিদৃষ্টে তিনি লিখেন, এই অবস্থার প্রেক্ষিতে প্রভাবিত হয়ে আমি যথােচিৎ মনে করলাম যে আমার ঐসব আরবি বক্তৃতা ও প্রবন্ধগুলাে; যেসব নিজ নিজ অবস্থাসময়ে ফলপ্রসূ প্রমাণিত হয়েছিল এবং আরব সাহিত্যিকগণ ও আগ্রহােদ্যমী লোকজন গভীর আগ্রহ প্রকাশ করেছিলেন, সেগুলােকে একসাথে ছাপিয়ে দেব। হতে পারে সেগুলাে পুরনাে জীর্ণশীর্ণ নিষ্প্রভ প্রাণে এশক-প্রেমের নতুন উষ্ণতা সৃষ্টি করা এবং গােত্রপূজার প্রভাবকে হ্রাসকরণে কোন উপকার সাধন করতে পারবে। এক অনারব লেখক ও ব্যথাভারাক্রান্ত ব্যক্তির পক্ষে এর চেয়ে বেশি বলার শক্তি নেই। সাথে সাথে তাদের সামনে অনারব গােলামদের এশক মহব্বত এবং তাদের আত্মিক সম্পর্কের দৃষ্টান্তও পেশ করা হবে, যার দ্বারা তাদের আরবি আত্মমর্যাদাবােধে আঘাত লাগবে এবং এশক-প্রেমের নিষ্প্রভ অগ্নিস্ফুলিঙ্গগুলাে পুনরায় জ্বলে উঠবে। পশ্চিমা জ্ঞান-বিদ্যা, বস্তুবাদী দর্শন, আধুনিক শিক্ষা এবং গােত্রপূজা ও সাম্প্রদায়িকতার ইঙ্গিতে যে শক্রসেনাদল অনারব বিশ্ব ছেড়ে আজ স্বয়ং আরবে এবং দূরদিগন্তের ইসলামি দেশগুলাে থেকে দৃষ্টি ফিরিয়ে হেরেমের অভ্যন্তরে ঢুকে পড়েছে, তাদের মােকাবেলা করা এবং তাদের প্রভাবকে দূরীভূত করার পন্থা এটিই মনে হচ্ছে যে, ভালবাসার সপ্তরাজ্য ও এশক প্রেমের অভিভাবকের পক্ষ থেকে নতুন এক সৈনিক তৈরি করা হবে, যে বস্তুবাদে সেসব সৈনিকের বিরুদ্ধে রুখে দাঁড়াবে। বিবেকবুদ্ধির অপরিপক্বতা ও স্কুল বা প্রকাশ্য জ্ঞানের সফল মােকাবেলা সবসময় এই এশক মােহাব্বাভ। এর হৃদয়ােত্তাপ ও উষ্ণ সম্পর্কহীনভা, উদাসীনতা, প্রবৃত্তি ও ব্যক্তিপূজা এবং স্বার্থপরতার জঙ্গল জ্বালিয়ে ভস্ম করে দিয়েছে।
ইতিহাস
১৯৬৪ সালে হজ্জ ও জিয়ারতের সময় লেখক বইটির পাণ্ডুলিপি প্রস্তুত করে মদিনার আল মাকতাবাতুল ইলমিয়্যাহর স্বত্বাধিকারী মুহাম্মাদ আন নামনানীকে সােপর্দ করেন এবং এর আরবি নাম রাখেন ‘আত তরীক ইলাল মদীনা ’। ১৯৬৫ সালে এর উর্দু অনুবাদ প্রকাশিত হয়, যার কিছুটা অনুবাদ লেখক নিজেই করেছেন এবং এর উর্দু নাম রাখেন ‘কারওয়ানে মদীনা ’। মুহাম্মদ ইউসুফ কিদওয়ী কর্তৃক ১৯৮২ সালে ‘Pathway to Medina’ নামে এর ইংরেজি অনুবাদ সম্পন্ন হয়। বইটির একাধিক বঙ্গানুবাদ প্রকাশিত হয়েছে। তার মধ্যে ২০০৮ সালে মুহাম্মদ ব্রাদার্স প্রকাশিত শাহ আবদুল হালিম হুসাইনী ও ২০১১ সালে প্রকাশিত মাকতাবাতুল আখতারের জুবাইর আহমদ আশরাফের অনুবাদ উল্লেখযোগ্য। দ্বিতীয় অনূদিত সংস্করণটির নাম ‘মদিনার স্মৃতি’।
গঠন
গ্রন্থের শুরুতে আলী আল তানতাভি ও লেখকের দুটি সংক্ষিপ্ত ভূমিকা রয়েছে। তারপর যেসব শিরোনামে লেখক প্রবন্ধগুচ্ছ সংকলন করেছেন:
মন্তব্য
সিরিয়ার বিচারক, ফকিহ ও বাদশাহ ফয়সাল আন্তর্জাতিক পুরস্কার প্রাপ্ত আরবি সাহিত্যিক আলী আল তানতাভি গ্রন্থটি সম্পর্কে লিখেছেন,
সেলেন
সেলেন (SELENE - Selenological and Engineering Explorer) (গ্রিক:Σελήνη চাঁদ) জাপানের একটি চান্দ্র নভোযান। চাঁদে অবতরণের উদ্দেশ্যে এই নভোযানটি ২০০৭ সালের ১৪ নভেম্বরের ০১:৩১:০১ সময়ে পৃথিবী ত্যাগ করেছে। এর ডাক নাম কাগুইয়া।
বয়ফ্রেন্ড (১৯৬১-এর চলচ্চিত্র)
বয়ফ্রেন্ড হচ্ছে ১৯৬১ সালে মুক্তিপ্রাপ্ত নরেশ সায়গাল পরিচালিত একটি হিন্দি চলচ্চিত্র। চলচ্চিত্রটিতে মুখ্য ভূমিকায় অভিনয় করেছিলেন শাম্মী কাপুর, মধুবালা এবং ধর্মেন্দ্র। শঙ্কর জয়কিষণ ছিলেন চলচ্চিত্রটির সঙ্গীত পরিচালক। শাম্মী কাপুর এবং মধুবালা অভিনীত এই চলচ্চিত্রটি দর্শকরা মোটামুটি পছন্দ করেছিলো। শাম্মী কাপুর মধুবালার অভিনয়ে অনেক মুগ্ধ হয়েছিলেন এই চলচ্চিত্রটিতে।
নওয়াদা
নওয়াদা (Nawada) ভারতের বিহার রাজ্যের নওয়াদা জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে নাওয়াদা শহরের জনসংখ্যা হল ৮২,২৯১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে নওয়াদার সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
পশ্চিমবঙ্গ বিধানসভা নির্বাচন, ২০২৬
পরবর্তী পশ্চিমবঙ্গ বিধানসভা নির্বাচন রাজ্যের বিধানসভার সমস্ত ২৯৪ সদস্যকে নির্বাচন করার জন্য ২০২৬ সালের মার্চ-এপ্রিল বা তার আগে অনুষ্ঠিত হবে।
হোলার বর্ণ
হোলার হল একটি ছোট মারাঠি সম্প্রদায় বা জাতি, যাদের ভারতের মহারাষ্ট্র, কর্ণাটক গুজরাত এবং মধ্যপ্রদেশ রাজ্যে পাওয়া যায়। এরা ঐতিহ্যগতভাবে বিবাহ ও অন্যান্য উৎসবে সঙ্গীত ও নাটক পরিবেশন করে থাকে।
অলকা সাদাত
অলকা সাদাত (, (জন্ম ১৯৮৮) একজন আফগান ডকুমেন্টারি এবং ফিচার ফিল্ম প্রযোজক, পরিচালক এবং ক্যামেরাম্যান। তিনি তার প্রথম ২৫ মিনিটের চলচ্চিত্র হাফ ভ্যালু লাইফের মাধ্যমে বিখ্যাত হয়েছিলেন, যা সামাজিক অন্যায় ও অপরাধকে তুলে ধরে; ছবিটি বেশ কয়েকটি পুরস্কার জিতেছে। তিনি প্রথম আফগান নারী চলচ্চিত্র প্রযোজক ও পরিচালক রোয়া সাদাতের ছোট বোন। দুই বোন ২০০৪ থেকে অনেক চলচ্চিত্র প্রযোজনায় সহযোগিতা করেছেন এবং রোয়া ফিল্ম হাউস প্রতিষ্ঠায় সহায়ক ছিলেন। তার প্রথম চলচ্চিত্রের জন্য তিনি আফগান শান্তি পুরস্কার পেয়েছিলেন এবং তারপর থেকে তিনি অনেক প্রামাণ্যচিত্র তৈরি করেছেন যার জন্য তিনি প্রযোজক, ক্যামেরাম্যান এবং পরিচালক হিসেবে এবং টেলিভিশনে তার কাজের জন্য অনেক আন্তর্জাতিক পুরস্কার জিতেছেন। দুজনেই লস এঞ্জেলেস ফিল্ম স্কুলে আয়োজিত "মুসলিম ওয়ার্ল্ড: এ শর্ট-ফিল্ম ফেস্টিভ্যালে" অংশগ্রহণ করেছিলেন, যেখানে আফগানিস্তানের ৩২ টি চলচ্চিত্র প্রদর্শিত হয়েছিল। ২০১৩ সালে তিনি প্রথম আফগানিস্তান আন্তর্জাতিক নারী চলচ্চিত্র উৎসব আয়োজনের জন্য সমন্বয় করেন। চলচ্চিত্র নির্মাণে তার অবদান এখন পর্যন্ত ১৫ টি প্রামাণ্যচিত্র এবং একটি স্বল্প কল্পকাহিনী চলচ্চিত্র।
গ্রন্থপঞ্জি
আলকা সাদাত ১৯৮৮ সালে আফগানিস্তানের হেরাতে জন্ম নেন যখন তালেবান শাসন বলবৎ ছিল। শিক্ষা ও সামাজিক জীবনে নারীর স্বাধীনতার ওপর তালেবানদের কঠোর বিধিনিষেধের পরিপ্রেক্ষিতে, তার মা সাহস করে তার ছয়টি মেয়েকে বাড়িতে শিক্ষিত করার সিদ্ধান্ত নেন। অলকা সাদাত তখন তার বোন রোয়া সাদাতকে কস্টিউম ডিজাইনার হিসেবে ফিকশন ফিল্ম থ্রি ডটস তৈরিতে সহায়তা করতে শুরু করেন, ৬০ মিনিটের একটি ফিল্ম যা দেশে বিরাজমান মাদক ব্যবসার পরিবেশে জীবিকা নির্বাহ করার চেষ্টা করা বিধবার দুর্দশাকে তুলে ধরে। তার বোন তখন তাকে ডকুমেন্টারি বানানোর পরামর্শ দেয়। আলকা সাদাতের তথ্যচিত্র তৈরির কোন অভিজ্ঞতা না থাকায় তিনি ডকুমেন্টারি বানানোর উদ্যোগ নেওয়ার আগে কাবুলের জার্মান গোয়েথে ইনস্টিটিউট কর্তৃক পরিচালিত ১৪ দিনের প্রশিক্ষণ কর্মসূচির মধ্য দিয়ে গিয়েছিলেন।
হাফ-ভ্যালু লাইফ শিরোনামে তার প্রথম ২৫ মিনিটের স্বল্পদৈর্ঘ্য চলচ্চিত্রটি ২০০৮ সালে নির্মিত হয়েছিল। চলচ্চিত্রটি প্রথম নারী অধিকার কর্মী মারিয়া বশিরের ভূমিকা তুলে ধরে। বশির তার বাস্তব জীবনে হেরাত প্রদেশের একজন আফগান মহিলা পাবলিক প্রসিকিউটরের ভূমিকায় কাজ করে যা অপরাধ এবং মাদক ব্যবসার সাথে জড়িত আন্ডারওয়ার্ল্ড লোকদের সাথে কাজ করে। ডকুমেন্টারিতে উপস্থাপিত কিছু দৃশ্য পারিবারিক মারধর এবং শিশু কনের ধর্ষণের ঘটনার সাথে সম্পর্কিত। এই ছবির জন্য তিনি লন্ডন নারীবাদী চলচ্চিত্র উৎসব ২০১৩-এর চলচ্চিত্র উৎসবে বেশ কয়েকটি পুরস্কার জিতেছিলেন। ২০০৫ সালে পরিচালক হিসেবে সাদাত আফগানিস্তানের ১৪ বছর বয়সী একটি মেয়ের দুর্দশার কথা তুলে ধরে বাবাক পেয়ামা এবং রোয়া ফিল্ম হাউসের জন্য উই আর পোস্ট-মডার্নিস্ট চলচ্চিত্রটি নির্মাণ করেন। ২০০৮-২০০৯ এর সময় তিনি প্যাঞ্জিয়া ফাউন্ডেশনের জন্য কাজ করেন এবং A Woman Sings in the Desert নামে একটি তথ্যচিত্র নির্মাণ করেন। সাদাত ২০১১ সালে লস এঞ্জেলেসে অনুষ্ঠিত "উইমেন্স ভয়েসেস নাউ ফিল্ম ফেস্টিভ্যালে" তার ডকুমেন্টারি অংশগ্রহণ করেন এবং উপস্থাপনা করেন। ডান|থাম্ব| ফিল্ম ফেস্টিভাল ইতালি ২০০৭ তার বোন রোয়ার মতো, আলকা সাদাত অনেক তথ্যচিত্র নির্মাণ করেছিলেন এবং বহু আন্তর্জাতিক চলচ্চিত্র উৎসবে বেশ কয়েকটি পুরস্কার পেয়েছিলেন। তিনি আফগানিস্তানে মহিলাদের সমস্যা নিয়ে অনেক চলচ্চিত্র পরিচালনা করেছেন। ২০১২-২০১৩ সালে স্ক্রিপ্ট লেখক ও পরিচালক হিসেবে তিনি আফগান রেডিও ও টেলিভিশনের সহযোগিতায় আফগানিস্তানে জাতিসংঘ সহায়তা মিশনের (ইউএনএএমএ) জন্য তিনটি তথ্যচিত্র নির্মাণ করেন। এই তথ্যচিত্রগুলি আফগানিস্তানের পুনর্গঠনে জাতিসংঘ এবং অন্যান্য সংস্থার দশ বছরের প্রচেষ্টাকে তুলে ধরে। তারা শিশুদের অধিকার, বাল্যবিবাহ, শ্রম এবং শিশু নির্যাতন সম্পর্কিত বিষয়গুলি তুলে ধরে। এই তথ্যচিত্রগুলি শিক্ষা, পুলিশ, মাদকাসক্তি ইত্যাদি সম্পর্কিত মহিলাদের অধিকার এবং অন্যান্য সামাজিক বিষয়গুলি ও নিয়ে কাজ করে। তিনি আফগান সেনাবাহিনীর অভিজাত কমান্ডোদের সাথে সম্পর্কিত আফগানিস্তান নাইট স্টোরি শিরোনামে একটি তথ্যচিত্রও তৈরি করেন। ২০১৫ সালে তার প্রকাশিত আরেকটি প্রামাণ্যচিত্রের শিরোনাম আফগানিস্তান উইমেন ইন ১৩৯৩ ইলেকশন (২০১৫ সালে নির্মিত) যা নির্বাচনে নারীদের অংশগ্রহণের বিষয়টি তুলে ধরে। সর্বশেষ পুরষ্কারটি তিনি পেয়েছিলেন আলজাজিরা আন্তর্জাতিক ডকুমেন্টারি ফিল্ম ফেস্টিভ্যালে! ২০১১ সালে "জনস্বাধীনতা ও মানবাধিকার" বিষয়ে।
গুরু (সম্প্রদায়)
গুরু (গারো, গরুড়, গারোফালো এবং গুরদা) হল একটি সম্প্রদায়, যাদের মূলত পশ্চিম ভারতের রাজস্থান, গুজরাত, মধ্যপ্রদেশ এবং মহারাষ্ট্র রাজ্যে পাওয়া যায়। তারা গুজরাত এবং রাজস্থান রাজ্যের তফসিলি জাতির পুরোহিত।
ধোলিয়া
ধোলিয়া আরও বানান ধোলিয়া একটি ভারতীয় গোত্রকে বোঝায় যারা তাদের মৃতদেহ পোড়ায় না।
অ্যালান বর্ডার পদক
অ্যালান বর্ডার পদক (Allan Border Medal) অস্ট্রেলিয়ার ক্রিকেটে সবচেয়ে মর্যাদাজনক ব্যক্তিগত পুরস্কাররূপে গণ্য করা হয়। এ পদকটি ২০০০ সালে প্রবর্তিত করা হয়। সাবেক ও বিখ্যাত অস্ট্রেলীয় ক্রিকেট অধিনায়ক অ্যালান বর্ডারের কীর্তিগাঁথাকে তুলে ধরতে এ পদকের নামকরণ করা হয়েছে। অ্যালান বর্ডারের সময়কালীন বিখ্যাত ক্রিকেটার, গণমাধ্যম ব্যক্তিত্ব ও আম্পায়ারদের ভোটের এ পদক প্রদান করা হয়। ৩-২-১ ভিত্তিতে প্রতি খেলা শেষে একদিনের আন্তর্জাতিক ও টেস্ট খেলোয়াড়দেরকে পুরস্কার বিজয়ী হবার সমান সুযোগের জন্য মূল্যায়ন করা হয়।
অস্ট্রেলীয় ক্রিকেট হল অব ফেমে অন্তর্ভুক্ত নতুন সদস্যগণ অ্যালান বর্ডার পদক প্রদানের রাত্রিকালীন অনুষ্ঠানে উপস্থিত থাকতে পারেন।
অনুষ্ঠান স্থল
পুরস্কার প্রদান অনুষ্ঠানটি মেলবোর্নের ক্রাউন ক্যাসিনোতে অনুষ্ঠিত হয়। সাধারণতঃ প্রতি বছরের জানুয়ারির শেষদিনে অথবা ফেব্রুয়ারির প্রথমদিনে আয়োজন করা হয়। কিন্তু ২০১৪ ও ২০১৭ সালের পদক প্রদান অনুষ্ঠানটি প্রথমবারের মতো মেলবোর্নের বাইরে সিডনিতে অনুষ্ঠিত হয়েছিল। পুরস্কার বিতরণী অনুষ্ঠানটি সরাসরি সম্প্রচার করা হয় এবং ডিজিটাল চ্যানেল ৯জিইএমের স্ক্রিনে প্রদর্শন করা হয়।
অ্যালান বর্ডার পদক বিজয়ীদের তালিকা
পাঁচজন খেলোয়াড় একবারের অধিক পুরস্কার জয়ে সক্ষমতা প্রদর্শন করতে পেরেছেন। রিকি পন্টিং ও মাইকেল ক্লার্ক সর্বাধিক চারবার এ পুরস্কার পেয়েছেন। তন্মধ্যে, ২০০৯ সালে তারা যৌথভাবে পুরস্কার লাভ করেন। অন্য একাধিক বিজয়ী হচ্ছেন শেন ওয়াটসন, ডেভিড ওয়ার্নার ও স্টিভ স্মিথ। ২০১১ সালে ওয়াটসন সর্বাধিক ২৯৬ ভোট পান যা ১০০ ভোটের অধিক ব্যবধান ছিল।
পদক বিজয়ীদের তালিকা নিম্নরূপ: উৎস:
* অ্যালান বর্ডার পদকে কোন সংখ্যা গণনা করা হয়নি
বর্ষসেরা মহিলা আন্তর্জাতিক ক্রিকেটার (বেলিন্ডা ক্লার্ক পুরস্কার)
উৎস:
অন্যান্য পুরস্কার
পুরস্কার প্রদানের রাতে অন্যান্য পুরস্কারের মধ্যে রয়েছে:
শেন ওয়াটসন সর্বমোট সাতবার পুরস্কার পেয়েছেন। এ সংখ্যাটি অন্য যে-কোন খেলোয়াড়ের চেয়ে বেশি। একমাত্র খেলোয়াড় হিসেবে পুরুষ বিভাগে তিনি সকল স্তরে ও সকল প্রধান পাঁচটি পুরস্কার পেয়েছেন। একই বছরে অ্যালান বর্ডার পদকসহ তিনজন খেলোয়াড় তিনটি প্রধান পুরস্কার পেয়েছেন। তারা হলেন - ২০০৭ সালে রিকি পন্টিং, ২০১১ সালে শেন ওয়াটসন ও ২০১৫ সালে স্টিভ স্মিথ।
বর্ষসেরা টেস্ট খেলোয়াড়
উৎস:
বর্ষসেরা একদিনের আন্তর্জাতিক ক্রিকেটার
১ ২০০৬ সালের বর্ষসেরা একদিনেনর আন্তর্জাতিক খেলোয়াড় নির্ধারণে অ্যান্ড্রু সাইমন্ডস, মাইকেল হাসি, ব্রেট লি ও অ্যাডাম গিলক্রিস্ট ২২ ভোট করে পান। পুণঃগণনাকালে মাঠে খারাপ আচরণে দায়ে ২ খেলায় নিষিদ্ধঘোষিত অ্যান্ড্রু সাইমন্ডসকে বাদ দেয়া হয়। দ্বিতীয় গণনায় মাইকেল হাসিকে বিজয়ী ঘোষণা করা হয়।
বর্ষসেরা টুয়েন্টি২০ আন্তর্জাতিক খেলোয়াড়
উৎস:
১২০১৫ সালে একটিমাত্র টি২০আই অনুষ্ঠিত হওয়ায় পুরস্কার প্রদান করা হয়নি।
বর্ষসেরা ব্র্যাডম্যান যুব ক্রিকেটার
উৎস:
বেটি উইলসন বর্ষসেরা যুবা খেলোয়াড়
অস্ট্রেলিয়ার অন্যতম সেরা অল-রাউন্ডার বেটি উইলসনের সম্মানার্থে ৫ ডিসেম্বর, ২০১৫ তারিখের পূর্বেকার অনূর্ধ্ব-২৫ বছর বয়সী ও ১০ বা কম খেলায় অংশগ্রহণকারীদেরকে পুরস্কৃত করা হয়: উৎস:
বর্ষসেরা রাজ্য খেলোয়াড়
উৎস:
বর্ষসেরা ঘরোয়া মহিলা ক্রিকেটার পুরস্কার
উৎস:
বারাসাত ইউনিয়ন
বারাসাত ইউনিয়ন বাংলাদেশের খুলনা জেলার তেরখাদা উপজেলার অন্তর্গত একটি ইউনিয়ন।
অবস্থান ও আয়তন
২ নং বারাসাত ইউনিয়নের আয়তন ৭৫ বর্গ কিঃ মিঃ ।বর্তমান চেয়ারম্যান হচ্ছে কেএম আলমগীর হোসেন এর উত্তরে কালিয়া উপজেলার ইলিয়াছাবাদ ইউনিয়ন, পূর্বে তেরখাদা উপজেলার তেরখাদা ও ছাগলাদাহ ইউনিয়ন, আজগড়া ইউনিয়ন ও ছাগলাদাহ ইউনিয়ন ও পশ্চিমে তেরখাদা উপজেলার মধুপুর ইউনিয়ন এবং দিঘলিয়া উপজেলার গাজিরহাট ইউনিয়ন।
ঢেকারু
ঢেকারু (দেগারু) ভারতের একটি জাতি। একবার একটি আইএসও কোড dgu বরাদ্দ করা সত্ত্বেও, কোনও স্বতন্ত্র ঢেকারু ভাষা পাওয়া যায় নি।
নিওঁ
নিওঁ সুইজারল্যান্ডের ভো প্রদেশের নিওঁ জেলার একটি পৌরসভা। এটি জেনেভা শহরের কেন্দ্রস্থল থেকে প্রায় ২৫ কিলোমিটার উত্তর পূর্বে অবস্থিত এবং ১৯৭০-এর দশকে এটি জেনেভা মহানগরীর অংশে পরিণত হয়েছে। এটি জেনেভা হ্রদের তীরে অবস্থিত এবং এটি নিওঁ জেলার কেন্দ্রস্থল। এই শহরটির ২০১৮ সালের ডিসেম্বর মাস অনুযায়ী জনসংখ্যা ছিল ২১,১৯৮। এই শহরে ইউরোপীয় ফুটবল এসোসিয়েশনস (উয়েফা) এবং ইউরোপীয়ান ক্লাব অ্যাসোসিয়েশনের (ইসিএ) সদর দফতর হওয়ার জন্য ক্রীড়া বিশ্বে বিখ্যাত। এটি রুট স্যুইস, এ১ মোটরওয়ে এবং আর্ক ল্যামানিকের রেলপথের মাধ্যমে সুইজারল্যান্ডের বাকী অংশের সাথে সংযুক্ত।
ইলিনা কাজান
ইলিনা কাজান হলেন একজন জার্মান-রুশ অভিনেত্রী, যিনি জার্মান চলচ্চিত্রে উপস্থিত হওয়ার পাশাপাশি ভারতীয় চলচ্চিত্র এজেন্ড বিনোদ, জন ডে এবং প্রাগের মতো চলচ্চিত্রে অভিনয় করেছেন। জার্মান-ফিলিপাইন, ইংরেজি চলচ্চিত্র 'রুইন্ড হার্ট', যেখানে মূল নারী চরিত্রে অভিনয় করেছেন; এই চলচ্চিত্রটি ২০১৫ সালের মার্চ মাসে মুক্তি পায়। ২০১৬ সালে, ভারতীয় চ্যানেল কালারসে প্রচারিত জনপ্রিয় রিয়্যালিটি অনুষ্ঠান বিগ বস ১০-এ একজন প্রতিযোগী হিসেবে অংশগ্রহণ করেন; যেখানে তিনি ১৪তম স্থান অর্জন করেন।
এবিসিডি: এনিবডি ক্যান ড্যান্স
এবিসিডি (एबीसीडी) একটি ২০১৩ সালের ভারতীয় নৃত্য নাট্য চলচ্চিত্র যা পরিচালনা করেছেন এবং নৃত্য পরিচালক রেমো ডি সুজা এবং প্রযোজনা করেছেন সিদ্ধার্থ রায় কাপুর এবং রনি স্ক্রুওয়ালা। ছবিতে প্রধান চরিত্রে অভিনয় করেছেন প্রভু দেবা, গণেশ আচার্য এবং কে কে মেনন। ডান্স ইন্ডিয়া ডান্সের অংশগ্রহণকারীরা সমর্থনমূলক চরিত্রে উপস্থিত হন। বিশ্বব্যাপী মুক্তি পেয়ে চলচ্চিত্রটি সমালোচকদের থেকে বেশিরভাগই ইতিবাচক মন্তব্য গ্রহণ করে। ১৯ জুন ২০১৫ এবিসিডি ২ নামে একটি সিক্যুয়াল প্রকাশিত হয়েছিল॥
কাহিনী
দীর্ঘদিন আগে, তার দল জেডিসির (জাহাঙ্গীর ডান্স কোম্পানির) "ডান্স দিল সে" নামে একটি নৃত্য প্রতিযোগিতা জিততে ক্ষমতার প্রভাব এবং প্রভাবের পরবর্তীকালের নির্মম অপব্যবহার সম্পর্কে তার বন্ধু এবং ম্যানেজার জাহাঙ্গীর খান (কেএ কে মেনন) এর সাথে তীব্র মতবিরোধ হওয়ার পরে, নৃত্য সংস্থার কোরিওগ্রাফার বিষ্ণু (প্রভু দেবা) তার চাকরি ছেড়ে দেন। প্রথমে তিনি চেন্নাই দেশে ফিরতে চান, তবে তাঁর বন্ধু গোপী (গণেশ আচার্য) তাকে তাঁর সাথে মুম্বাইতে থাকতে বলেন। বিষ্ণু বেশ কয়েকজন যুবককে পার্কুর ব্যবহার করে পর্যবেক্ষণ করেছেনপুলিশ এড়ানো। এগুলি গোপীর প্রোটে পরিণত হয়, তবে তাদের কাঁচা প্রতিভা সত্ত্বেও, গুরুতর শিল্পী হওয়ার জন্য তাদের প্রয়োজনীয় শৃঙ্খলার অভাব হয়; তারা রাজনীতিবিদদের জন্য স্থানীয় ইভেন্টে এই ধ্বংসাত্মকভাবে প্রদর্শন করে, যেখানে তারা মঞ্চটিকে আগুন ধরিয়ে দেয়। তরুণরা তাদের সমান প্রতিভাবান প্রতিদ্বন্দ্বী প্রতিবেশীর বিরুদ্ধে গণপতি চতুর্থীতে নাচের দক্ষতা দেখানোর পরে, বিষ্ণু তাদের সাথে নিজের নৃত্য গোষ্ঠী শুরু করার সিদ্ধান্ত নিয়েছিলেন তাদের সাথে শেষ পর্যন্ত তাদের "নৃত্য দিল সে" প্রতিযোগিতা করার জন্য প্রস্তুত করা। তবে ডি (ধর্মেশ ইয়েল্যান্ড) এবং রকি (সালমান ইউসুফ খানের নেতৃত্বে) গ্রুপে দু'পক্ষের মধ্যে নৃত্যশিল্পীদের মধ্যে শৃঙ্খলা ও শত্রুতার অভাব রয়েছে। একাধিক সৃজনশীল এবং মানসিক ব্লক বাড়ে। প্রাথমিকভাবে, কেবল রকি এবং তার গ্যাং বিনামূল্যে ক্লাসে অংশ নিতে ইচ্ছুক, তবে শীঘ্রই ডি এবং তার বন্ধুরা স্টুডিওটির দিকে ঝুঁকে পড়ে।
তারা শীঘ্রই চন্ডু (পুনিত পাঠক) নামে একটি সমস্যাগ্রস্থ কিন্তু অসাধারণ প্রতিভাবান একজন মাদকাসক্ত, শায়না (নূরিন শা), "বার নৃত্যশিল্পী" এবং রিডিয়া (লরেন গটলিব), একজন পশ্চিমা, যারা জেডিসির তারকা নৃত্যশিল্পী ছিলেন তাদের সাথে যোগ দিলেন। জাহাঙ্গীর একটি "ব্যক্তিগত নির্দেশ" দেওয়ার সময় তাকে যৌন নির্যাতনের চেষ্টা করেছিলেন। রিয়া তাত্ক্ষণিকভাবে কোম্পানির নতুন তারকা হয়ে ওঠে। যদিও তার পেশার কারণে ছাত্ররা প্রাথমিকভাবে শৈনাকে সন্দেহ করেছিল। চাঁদু শায়ানার প্রতি প্রচুর শ্রদ্ধা প্রদর্শন করে এবং তার সমবয়সীদের কাছ থেকে বিরক্ত করেও ক্লাসের সামনে তাকে রক্ষা করে। এই জুটি দ্রুত একে অপরের হয়ে পড়ে, বেশ কয়েকটি ছেলেকে হৃদয়গ্রাহী করে ফেলে।
স্টুডিওতে বারবার শান্তির আবেদন করা সত্ত্বেও, দুটি প্রধান গ্যাং সংঘর্ষ অব্যাহত রেখেছে, বিষ্ণুকে তার বুদ্ধি শেষ পর্যন্ত চালাচ্ছে। যাইহোক, শিক্ষার্থীরা উন্নত বলে মনে হচ্ছে এবং পুরস্কার হিসাবে, তিনি তাদেরকে নতুন স্পিকার কেনার জন্য অর্থ প্রদান করেন, তবে রিয়া যখন তাদের অভিজাত চ্যাম্পিয়নদের চ্যালেঞ্জ জানায়, তখন তারা প্রায় সব হারাতে থাকে, "নকল কলাকুশলী" নামে পরিচিত একটি পেশাদার নৃত্যকর্মী নাবিকদল". বিষ্ণু শেষ মুহূর্তে এসে টাকা ফেরত জিতলেন, কিন্তু তাঁর ছাত্ররা তাঁর জন্য নতুন শ্রদ্ধা অর্জন করার সময় তিনি তাদের প্রতি ক্রুদ্ধ হন। কিছুটা কঠোর ক্ষমা চাওয়ার পরে, তিনি তাদের ক্ষমা করলেন এবং তারা বৃহত্তর শৃঙ্খলা ও ড্রাইভ নিয়ে ক্লাসে ফিরে আসেন, কেবল ডি এর বাবা পুলিশকে ফোন করার পরে হঠাৎ রাস্তায় ফেলে দেওয়া হবে to এই সমস্ত সময়ে রকি এবং রিয়া একে অপরের জন্য পড়তে শুরু করে যখন ডি হিংসায় জ্বলে। সম্প্রদায়টি অভিযোগ করে যে তাদের বাচ্চাদের এমনভাবে মিশ্রিত করা উচিত নয় এবং কেবল তাত্পর্যপূর্ণ নাচের মাধ্যমেই তরুণরা তাদের পরিবারকে তাদের প্রতিভার গুরুত্ব সম্পর্কে বোঝাতে সক্ষম হয়। কেবলমাত্র ডি রক্ষণশীল এবং গোঁড়া পিতা তার পুত্র নর্তকী হতে চান তা স্বীকার করতে অস্বীকার করেছিলেন।
ক্রু নাচ দিল সে ও অডিশনের দিকে রইল, কিন্তু রকি এবং ডি যখন রিয়ার পক্ষে লড়াই চালিয়ে গেলেন, তখন শোতে তাদের প্রথম স্থানে উপস্থিত হওয়ার সম্ভাবনা খুব দুর্বল বলে মনে হয়। জাহাঙ্গীর, প্রকাশ্যে বিষ্ণুকে অপমান করার জন্য বিচারকদের "ধোঙরি নৃত্য বিপ্লব" ত্রুটিকে "কৌতুক অভিনেতা" হিসাবে গ্রহণ করার জন্য রাজি করেছিলেন। উপহাস এবং এ ধারণা যে তারা একটি রসিকতা এবং সত্য নর্তকী নয়, ভিশনু রকি এবং ডি কে এমন একটি পদক্ষেপ করতে বলেছিলেন যাতে উভয়ের কাছ থেকে প্রচুর আস্থা প্রয়োজন, তবে তারা এটিকে পরিচালনা করতে আস্থা অর্জন করতে পারে না। বিষ্ণু তাদের এই পদক্ষেপটি সম্পাদন করার জন্য যাদের বিশ্বাস করবেন তাদের বেছে নিয়েছেন, কিন্তু তারপরে চোখের পাতায় এবং তাদের আবার চেষ্টা করার মাধ্যমে উভয় নর্তকীর চালাকি করেন; এবার তারা সফল। বিষ্ণু তখন বলেছিলেন যে দু'জনে চোখের পাঁজ না দিয়ে এই পদক্ষেপটি পরিচালনা না করলে নর্তকীদের কাউকেই রাতের জন্য বাড়িতে যেতে দেওয়া হবে না।
সেমিফাইনালের আগে চন্দু শৈনার কাছে প্রস্তাব দেওয়ার প্রস্তুতি নিলেও রাস্তায় তার পুরানো মাদক ব্যবসায়ীর সাথে তার দেখা হয়। এখন ওষুধের হাত থেকে পুরোপুরি মুক্ত হয়ে সে এই পৃথিবীতে ফিরে যেতে অস্বীকার করেছে, কিন্তু ব্যাপারী বিরক্ত হয়ে শায়ানার উদ্দেশ্যে আংটিটি টস করে তা রাস্তায় পড়ে যায়। তিনি যখন এটি উদ্ধার করেছিলেন, তখন চন্ডু একটি ট্রাকের ধাক্কায় মারা যায় এবং দলটি বিধ্স্ত হয়। শাইনা যদিও সবেমাত্র দুঃখ থেকে দাঁড়াতে পেরেছিল, দলের সেমিফাইনাল রুটিনের কেন্দ্রবিন্দুতে পরিণত হয়, যেখানে তারা তাদের বন্ধুর ক্ষতি প্রকাশ করে, শ্রোতা সদস্যদের চোখের জল ফেলে। দল এবং সম্প্রদায় চন্দুকে সমাধিস্থ করার জন্য একত্রিত হয়, এবং ডিডিআর চন্দুর স্মৃতিতে প্রতিযোগিতায় অব্যাহত রাখার সংকল্প করে। ফাইনালে, জাহাঙ্গীর একটি নোংরা কৌশল দেখান: তার তথ্যদাতা ময়ূর (ডিডিআরের অভিনয়শিল্পী তবে জাহাঙ্গীর প্রলুব্ধ হয়েছিলেন) জেডিসিতে একটি প্রধান নেতৃত্বের ভূমিকার প্রস্তাব বিরোধীদের কাছে তথ্য সরবরাহ করতে শুরু করে) জেডিসির নর্তকীদের ডিডিআরের কোরিওগ্রাফি এবং পারফরম্যান্স ধারণাটি অনুলিপি করে। হারানোর মুখোমুখি, ডিডিআর ঘটনাস্থলে লর্ডকে ঘিরে একটি নতুন রুটিন তৈরি করেগণেশ। তাদের আন্তরিক এবং স্বতঃস্ফূর্ত অভিনয় শীতল হৃদয়ের জাহাঙ্গীরকে মনে করিয়ে দেয় যে কেন তিনি এবং বিষ্ণু জেডিসি প্রথম স্থানে শুরু করেছিলেন এবং তিনি বিনীত হন। ডিডিআর ক্রুদের প্রতিযোগিতায় বজ্র প্রশংসা ও বিজয় দিয়ে পুরস্কৃত করা হয়।
সহজানন্দ সরস্বতী
সহজানন্দ সরস্বতী (১০ জুলাই ১৯২৫ – ১০ ডিসেম্বর ২০০৭) দক্ষিণ আফ্রিকার ডিভাইন লাইফ সোসাইটির প্রতিষ্ঠাতা এবং আধ্যাত্মিক প্রধান ছিলেন।
জীবনের প্রথমার্ধ
সহজানন্দ দক্ষিণ আফ্রিকার এস্টকোর্টের ছোট মিডল্যান্ডস শহরে ভি. শ্রীনিবাসন হিসাবে জন্মগ্রহণ করেছিলেন । তিনি শাস্ত্রী কলেজে শিক্ষা লাভ করেন। তিনি তার পিএইচডি শেষ করার চেষ্টা করেছিলেন, কিন্তু তার চূড়ান্ত পরীক্ষার জ্যামিতি অংশে খারাপ করার ফলে শুধুমাত্র দ্বিতীয় শ্রেণীর পাস পান। তার বদলে শিক্ষকের সার্টিফিকেট পেয়েছেন।
পেশা পরিবর্তন
শিক্ষকতার প্রথম বছরে, তিনি শিবানন্দের কর্ম যোগ অনুশীলনের বইটি দেখতে পান এবং ১৯৪৮ সালে শিবানন্দের সাথে দেখা করার জন্য ভারতে যাওয়ার জন্য তাঁর শিক্ষার পদ ছেড়ে দিয়ে এটি গ্রহণ করেন। তিনি আশ্রমে থাকার যোগ্য ছিলেন না এবং দক্ষিণ আফ্রিকায় ফিরে আসেন। শিবানন্দ সম্মতি দিলেন, যোগ করলেন, "গুণ আসবে"। এই সফরে শিবানন্দের কাছ থেকে সহজানন্দের একমাত্র নির্দেশনা ছিল: "টাইপ করা এবং চা বানাতে শিখুন!" যুবক অন্বেষণ নিষ্ক্রিয়ভাবে পরামর্শ গ্রহণ. মাত্র কয়েক বছর পরেই সহজানন্দ বুঝতে পেরেছিলেন যে শিবানন্দের রহস্যময় শব্দগুলি গভীর আধ্যাত্মিক অর্থের সাথে গর্ভবতী ছিল - এটি ছিল তাঁর সাহিত্যের মাধ্যমে আধ্যাত্মিক জ্ঞানের প্রচার এবং সুবিধাবঞ্চিতদের সেবা।
দক্ষিণ আফ্রিকায় ফিরে যান
দক্ষিণ আফ্রিকায় ফিরে, সহজানন্দ অসুস্থদের শিক্ষাদান ও সেবা করার জন্য ফ্রেন্ডস অফ সিক অ্যাসোসিয়েশনের টিবি সেটেলমেন্টে শিক্ষকতার পদ গ্রহণ করেন। এই সময়েই শিবানন্দ তাঁকে তাঁর ডিভাইন লাইফ সোসাইটির একটি শাখা চালু করার অনুরোধ জানিয়ে চিঠি লিখেছিলেনদক্ষিণ আফ্রিকায়. লাজুক, এবং কোনো ধরনের সাংগঠনিক কাজে অভ্যস্ত না হওয়ায়, সহজানন্দ কাজটি গ্রহণ করতে অক্ষম বোধ করেন, এবং সাড়া দেননি। শিবানন্দ ১৮ অক্টোবর ১৯৪৯ সালে একটি দ্বিতীয় চিঠি লেখেন, তাকে একটি শাখা খোলার অনুরোধ জানিয়েছিলেন। সহজানন্দ মান্য করার সিদ্ধান্ত নেন এবং শাখার নিবন্ধন করার জন্য অধিভুক্তি ফি ফরওয়ার্ড করেন। শিবানন্দ শাখা খোলার জন্য অধৈর্য ছিলেন, কারণ অধিভুক্তি ফি তাঁর কাছে পৌঁছানোর আগেই, শিবানন্দ একটি তৃতীয় চিঠি পাঠান, ১১ নভেম্বর ১৯৪৯ সালে একটি শাখা খোলার অনুরোধ জানিয়ে। এইভাবে দক্ষিণ আফ্রিকার ডিভাইন লাইফ সোসাইটি শুরু হয়েছিল।
সহজানন্দ শিবানন্দের লেখা প্রকাশ এবং নিজের খরচে সাহিত্য প্রচারের পাশাপাশি প্রার্থনা সেবা পরিচালনার মাধ্যমে শুরু করেছিলেন। তিনি একজন শিক্ষক হিসাবে কাজ করতেন এবং কিছু ভক্তদের সাথে সন্ধ্যায় সাহিত্য ছাপাতেন, দীর্ঘ সময় কাজ করতেন এবং অস্বাস্থ্যকর বাসস্থানে থাকতেন। সহজানন্দ বর্ণনা করেছেন, "আমি যে কোনো ধরনের তপস্যা অনুশীলন করছিলাম তা নয়। আমি আমার আয়ের প্রতিটি অতিরিক্ত শতাংশ আমার মাস্টার্স মিশনের প্রচারে দিতে চেয়েছিলাম।"
১৯৫৬ সালে সহজানন্দ শিবানন্দের সাথে দেখা করেন, যিনি তাকে সন্ন্যাসের পবিত্র আদেশে দীক্ষিত করেন এবং তাকে শ্রী স্বামী সহজানন্দের নাম ও উপাধি দেন।  তার বিদায়ী অনুষ্ঠানে শিবানন্দ বলেছিলেন:"স্বামী সহজানন্দকে দক্ষিণ আফ্রিকা, ডারবানের আধ্যাত্মিক রাজা হিসাবে স্টাইল করা হয় । তাকে আফ্রিকান ছোট গুরুও বলা হয়। সে কিছুই চায় না। তিনি একজন নীরব কর্মী। তিনি একজন ত্যাগী, বৈরাগ্য (বৈরাগ্য) এবং ধ্যানের মানুষ । তিনি খুব ভালো সংগঠক। সে অল্প কথা বলে। আপনি তাকে কখনো কথা বলতে দেখেননি। তিনি অনেক চিন্তা করেন এবং অনেক কিছু করেন। এমন আধ্যাত্মিক যোগী তিনি। তাঁর শিক্ষকের প্রতি তাঁর ভক্তি অনন্য। তার একটি বিশুদ্ধ হৃদয় আছে। তাই আসুন আমরা শক্তিতে পূর্ণ এই ক্ষুদ্র যোগীর সুস্থতার জন্য প্রার্থনা করি। যিনি সমগ্র দক্ষিণ আফ্রিকার বস্তুবাদী বুদ্ধিকে রূপান্তরিত করতে পারেন- কী অসাধারণ বিশুদ্ধতা, কী অসাধারণ যোগিক শক্তি, কী অসাধারণ ধ্যান, আধ্যাত্মিক আভা এবং নিঃস্বার্থ আভা!"সহজানন্দ দক্ষিণ আফ্রিকায় ফিরে আসেন এবং দেশের আধ্যাত্মিক ও সামাজিক চাহিদা পূরণ করেন, আধ্যাত্মিক বই লিখেন।
সহজানন্দের জীবন ছিল দয়া, প্রেম, আনুগত্য, উৎসর্গ এবং ঈশ্বর ও গুরুর প্রতি ভক্তির উদাহরণ।  তিনি বেশ কয়েকটি আশ্রম (হিন্দু প্রার্থনা কেন্দ্র) এবং ডিভাইন লাইফ সোসাইটির সদর দফতর-শিবানন্দশ্রম, রিজার্ভয়ার হিলস এবং বৃহৎ শিবানন্দ আন্তর্জাতিক সাংস্কৃতিক কেন্দ্র, শিবানন্দ নগর, লা মার্সি, কোয়াজুলু নাটাল নির্মাণ করেন।
সহজানন্দ ভক্তদের একটি বিশাল সমাবেশকে আকর্ষণ করেছিলেন। তিনি নিজেকে কখনই উপাসনা করতে দেননি এবং শিবানন্দের প্রতি তাদের ভক্তি নির্দেশ করতে সকলকে উৎসাহিত করতেন।
মৃত্যু
অল্প অসুস্থতার পর ১০ ডিসেম্বর ২০০৭ সালে সহজানন্দ মারা যান। স্বামী, রাষ্ট্রনায়ক, ভক্ত প্রভৃতিদের কাছ থেকে তাঁর মৃত্যুর খবর বিশ্বের বিভিন্ন প্রান্তে ছড়িয়ে পড়ে। দশমীর দিন এবং সারা রাত তাঁর মৃতদেহ পড়ে থাকে, যাতে লোকেরা তাদের শেষ শ্রদ্ধা জানাতে পারে। তার শেষ অনুরোধ ছিল তার মৃতদেহ দাহ করা এবং তার পবিত্র ভস্ম গঙ্গা নদীর পবিত্র জলে নিমজ্জিত করা।
শেখ হাসিনা আন্তর্জাতিক ক্রিকেট স্টেডিয়াম
শেখ হাসিনা আন্তর্জাতিক ক্রিকেট স্টেডিয়াম যা নৌকা নামেও পরিচিত একটি বাংলাদেশের খেলার মাঠ, যা ঢাকার পূর্বাচল এলাকায় নির্মাণের পরিকল্পনা করা হয়েছে। ভবিষ্যতে এটিই হবে বাংলাদেশ ক্রিকেট বোর্ডের সদরদপ্তর এবং বাংলাদেশ প্রিমিয়ার লীগ-বিপিএল এ ঢাকা ডায়নামাইটস এর ঘরোয়া মাঠ। পরিকল্পনাধীন রয়েছে, ২০১৮-১৯ বিপিএল মৌসুমে ঢাকা ডায়নামাইটসকে শের-ই-বাংলা জাতীয় ক্রিকেট স্টেডিয়াম এর পরিবর্তে এটিই ব্যবহার করানো হতে পারে। সর্বমোট ব্যয় ধরা হয়েছে ১১০০ কোটি, অথবা প্রায় ১৪০ মিলিয়ন মার্কিন ডলার, মার্চ ২০১৭ এর হিসাব অনুযায়ী। কাজ সম্পূর্ণ হওয়ার পর শেখ হাসিনা আন্তর্জাতিক স্টেডিয়াম কমপ্লেক্সটি হবে আসন ক্ষমতার দিক থেকে দ্বিতীয় বৃহত্তম স্টেডিয়াম এবং এশিয়ার মধ্যে সর্বাধিক ব্যয়বহুল ক্রিকেট স্টেডিয়াম
মারভিন ডিলন
মারভিন ডিলন (Mervyn Dillon; জন্ম: ৫ জুন, ১৯৭৪) ত্রিনিদাদ ও টোবাগো’র টোকো এলাকার মিশন ভিলেজে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ১৯৯৭ থেকে ২০০৪ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। কোর্টনি ওয়ালশ ও কার্টলি অ্যামব্রোসের অবসর গ্রহণের পর তিনি দলের বোলিং আক্রমণে নেতৃত্ব দেন। এ প্রসঙ্গে সাইমন ব্রিগস মন্তব্য করেন যে, কোর্টনি ওয়ালশের প্রকৃতিপ্রদত্ত উত্তরাধিকারী তিনি।
খেলোয়াড়ী জীবন
২১ নভেম্বর, ২০০১ তারিখে ক্যান্ডি’র আসগিরিয়া স্টেডিয়ামে অনুষ্ঠিত টেস্টে স্বাগতিক শ্রীলঙ্কার বিপক্ষে স্মরণীয় ওভারের সাথে তার নাম জড়িয়ে রয়েছে। খেলা চলাকালীন পেটের প্রচণ্ড ব্যথায় আক্রান্ত হওয়ায় নিজস্ব তৃতীয় ওভারে দুই বল পর কলিন স্টুয়ার্ট ঐ ওভারটি সম্পন্নের জন্য বোলিং করেন। কিন্তু স্টুয়ার্টের প্রথম তিন বলের দুটি বেশ উঁচুতে ফুল-টসের বোলিং করায় আম্পায়ার জন হ্যাম্পশায়ার বোলিং থেকে তাকে প্রত্যাহার করেন ও ক্রিস গেইল তার অফ ব্রেক বোলিং করে ওভারটি শেষ করতে সক্ষম হন। টেস্ট ক্রিকেটের ইতিহাসে এটিই একমাত্র ঘটনা, যেখানে একটি ওভারের সাথে তিনজন বোলার সম্পৃক্ত ছিলেন। নভেম্বর, ২০০৭ সালে ইন্ডিয়ান ক্রিকেট লীগে বিদেশী খেলোয়াড় হিসেবে অংশগ্রহণ করেন তিনি।
এম-২২১ (মিশিগান হাইওয়ে)
এম-২২১ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। ২.৫৪৫ মাইল দীর্ঘ রাস্তাটি মিশিগানের আপার পেনিনসুলাতে অবস্থিত। এম-২২১ ব্রিমলি শহর এবং ব্রিমলি স্টেট পার্কের সাথে এম-২৮ এর সংযোগ-সড়ক হিসেবে ব্যবহৃত হয়। স্থানীয়ভাবে রাস্তাটি ১৯৪০ সাল পর্যন্ত, এম-২৮ এর একটি অংশ বলে পরিচিত ছিল। তবে ১৯৪৫ সালে সড়কটির নাম এম-২২১ দিয়ে একে রাজ্য সড়কের মর্যাদায় উন্নিত করা হয়।
রাস্তার বিবরণ
ব্রিমলির সুপিরিয়র টাউনশিপে অবস্থিত এম-২৮ থেকে এম-২২১ এর উৎপত্তি। তারপর রাস্তাটি গ্রাম্য এলাকা এবং বনজঙ্গল পেরিয়ে শহরতলীতে প্রবেশ করে। তবে রাস্তাটি মেইন স্ট্রিট এবং লেকশোর ড্রাইভে গিয়ে আনুষ্ঠানিক ভাবে সমাপ্ত হয়ে যায়। যদিও এর রক্ষনাবেক্ষণ লেকশোর ড্রাইভ এর উইস্কা নদী পর্যন্ত চলতে থাকে। অলিখিত অংশ সহ পুরো এম-২২১ এর দৈর্ঘ্য মোটামুটি ২.৫৪৫ মাইল (৪.০৯৬ কি.মি.)।
ইতিহাস
১৯১৯ সালের দিকে এম-২২১ মূলত ছিল এম-২৫ এর অংশ বিশেষ। এই রাস্তাটি উত্তরের ব্রিমলি থেকে সোজা পূর্বদিকে ৬ মাইল অগ্রসর হয়ে ইউএস-২ এর সাথে মিলিত হতো, যা কিনা এম-২৮ এর অংশ ছিল। তারপর ১৯৪২ সালে এম-২৮ কে স্থানীয় প্রশাসনের অধীনে অর্পণ করা হয় এবং নামকরণ বাতিল করা হয়।  তবে ১৯৪৫ সালে এই বাতিল হওয়া রাস্তাটিকে এম-২২১ নামকরণ করে এম-২৮ এর সাথে যুক্ত করে পুনরায় সচল করা হয়।
নিরমালী
নিরমালী (Nirmali) ভারতের বিহার রাজ্যের সুপাল জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯ মিটার (১৯৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নিরমালী শহরের জনসংখ্যা হল ১৬,১৪৪ জন। এর মধ্যে পুরুষ ৫৩% এবং নারী ৪৭%।
জন্ম নিয়ন্ত্রণ
জন্ম নিয়ন্ত্রণ বা গর্ভবিরতিকরণ বা গর্ভনিরোধ বা প্রজনন নিয়ন্ত্রণ হলো গর্ভধারণ প্রতিরোধের এক বা একাধিক কর্মপ্রক্রিয়া, পদ্ধতি, সংযমিত যৌনচর্চা অথবা ঔষধ প্রয়োগের মাধ্যমে ঐচ্ছিকভাবে গর্ভধারণ বা সন্তান প্রসব থেকে বিরত থাকার স্বাস্থ্যবিধি। জন্ম নিয়ন্ত্রণ পরিকল্পনা, বিধান ও ব্যবহারকে পরিবার পরিকল্পনা বলা হয়। নিরাপদ যৌনতা (যেমন: কনডম ব্যবহার) যৌন সংক্রমণ প্রতিরোধে সাহায্য করতে পারে।  জন্ম নিয়ন্ত্রণ পদ্ধতি আদিকাল থেকেই ব্যবহৃত হয়ে আসছে। কিন্তু এর কার্যকর ও নিরাপদ পদ্ধতি শুধুমাত্র বিশ শতকের মধ্যেই সহজলভ্য হয়ে ওঠে। কিছু সংস্কৃতিতে ইচ্ছাকৃতভাবে জন্ম নিয়ন্ত্রণ পদ্ধতি গ্রহণের সীমাবদ্ধতাও রয়েছে। কারণ সেসব সংস্কৃতিতে এটাকে নৈতিকভাবে বা রাজনৈতিকভাবে অবাঞ্ছিত বিবেচনা করা হয়ে থাকে।
জন্ম নিয়ন্ত্রণের সবচেয়ে কার্যকর পদ্ধতি হলো, পুরুষদের ক্ষেত্রে ভেসেকটমি (৯৯.৮৫% সাফল্যের হার) আর মহিলাদের ক্ষেত্রে টিউবাল বন্ধ্যাকরণ (tubal ligation) (৯৯.৫% সাফল্যের হার) অথবা টিউবেকটমি। এই পদ্ধতি অনুসরণ করা হয় মৌখিক ঔষধ, প্যাচ, যোনি আংটি, এবং ইনজেকশনসহ হরমোন ঘটিত গর্ভনিরোধক অনুসারে। স্বল্প কার্যকর পদ্ধতির মধ্যে রয়েছে কনডম, জন্মনিরোধক বড়ি, গর্ভনিরোধক স্পঞ্জ এবং প্রজনন সচেতনতা পদ্ধতি। ন্যুনতম কার্যকর পদ্ধতির মধ্যে রয়েছে শুক্রাণু নষ্ট করা এবং বীর্যস্খলনের পূর্বে শিশ্ন যোনি থেকে বের করে নেওয়া। নির্বীজন একটি অত্যন্ত কার্যকর পদ্ধতি এবং যা সাধারণত প্রতি-বর্তনসাধ্য নয়, তবে অন্যান্য পদ্ধতি প্রতি-বর্তনযোগ্য। জরুরী গর্ভনিরোধক অরক্ষিত যৌনমিলনের পর কয়েক দিনের মধ্যে গর্ভাবস্থার প্রতিরোধ করতে পারে। কেউ কেউ জন্ম নিয়ন্ত্রণ হিসাবে যৌন বিরতি বিবেচনা করে থাকলেও এই যৌন বিরতি পদ্ধতি গর্ভনিরোধক শিক্ষা ব্যতীত গ্রহণ করা হলে বাল্যবয়সে গর্ভধারণ বৃদ্ধি পেতে পারে।
অপ্রাপ্তবয়স্ক গর্ভধারণের ফলাফলে দরিদ্রতা বৃদ্ধির ঝুঁকি থাকে। সমন্বিত যৌন শিক্ষা এবং জন্ম নিয়ন্ত্রণ ব্যবহার করার সুযোগের কারণে এই বয়সের মধ্যে অবাঞ্ছিত গর্ভধারণের হার কম হয়। যদিও সব ধরনের জন্ম নিয়ন্ত্রণ পদ্ধতি অপ্রাপ্তবয়স্কদের দ্বারাই ব্যবহৃত হয়ে থাকে। দীর্ঘ মেয়াদী বিপরিতমুখী জন্ম নিয়ন্ত্রণ যেমন ইমপ্লান্ট, IUDs, বা যোনি আংটি অপ্রাপ্তবয়স্ক গর্ভাবস্থার হার কমাতে বিশেষ সুবিধার হয়। শিশু প্রসবের পর, স্বতন্ত্রভাবে স্তন্যপান করানো না হলে চার থেকে ছয় সপ্তাহ পরে পুনরায় গর্ভবতী হওয়ার সম্ভাবনা থাকে। জন্ম নিয়ন্ত্রণের কিছু পদ্ধতি অবিলম্বে শুরু করা যেতে পারে, যখন অন্যদের ছয় মাসের একটি বিরতি প্রয়োজন। যারা শুধুমাত্র স্তন্যদান পদ্ধতি ব্যবহার করে সম্মিলিত মৌখিক গর্ভনিরোধক হিসেবে। যারা রজবন্ধে পৌঁছেছেন তাদের ক্ষেত্রে ​​রজচক্রের শেষ সময়ের পরে এক বছরের জন্য এই জন্ম নিয়ন্ত্রণ পদ্ধতি অব্যাহত রাখা বাঞ্ছনীয়।
উন্নয়নশীল দেশে প্রায় ২২২ মিলিয়ন নারী গর্ভাবস্থা এড়াতে কোনো আধুনিক জন্মনিয়ন্ত্রণ পদ্ধতি ব্যবহার করে না। উন্নয়নশীল দেশে জন্ম নিয়ন্ত্রণ পদ্ধতি ব্যবহারে ৪০% প্রসবকালীন মৃত্যু হ্রাস পেয়েছে (প্রায় ২৭০.০০০ মৃত্যু ২০০৮ সালে প্রতিরোধকারী) এবং জন্ম নিয়ন্ত্রণ পদ্ধতির সম্পূর্ণ চাহিদা পূরণ করা হলে প্রায় ৭০% মৃত্যু প্রতিরোধ করতে পারে সক্ষম হবে।  গর্ভধারণের মধ্যে সময় দীর্ঘায়ীত দ্বারা, জন্ম নিয়ন্ত্রণ বয়স্ক মহিলাদের প্রসবের ফলাফলের এবং তাদের শিশুদের বেঁচে থাকার সম্ভাবনা উন্নত করতে পারে। উন্নয়নশীল বিশ্বে, জন্ম নিয়ন্ত্রণ, নারীদের উপার্জন, সম্পদ, ওজন, এবং তাদের শিশুদের শিক্ষা এবং স্বাস্থ্য এসবের উন্নয়নে ভূমিকা রাখে। জন্ম নিয়ন্ত্রণের কারণে নির্ভরশীল সন্তানের হার, কর্মক্ষেত্রে নারীর অংশগ্রহণ বৃদ্ধি, এবং সম্পদের কম খরচের মাধ্যমে অর্থনৈতিক প্রবৃদ্ধি বৃদ্ধি পায়।
জন্ম নিয়ন্ত্রণ পরিবার পরিকল্পনার একটি অন্যতম বিভাগ। জন্ম বা গর্ভ ব্যাহত করার উপায়গুলোকে মূলত তিন ভাগে বিভক্ত করা যায়। যথা- শুক্রানু ও ডিম্বানুর মিলন ব্যাহত করা, ভ্রুণ সঞ্চারণ ব্যাহত করা এবং ঔষধ অথবা অস্ত্রপচারের মাধ্যমে ভ্রুণ অপসারণ করা। ধারণা করা হয় যে, যৌন মিলন ও গর্ভ ধরনের সরাসরি সংযোগ উপলব্ধির পরই জন্ম নিয়ন্ত্রণের আবিষ্কার হয়। প্রাচীনকালে বিঘ্নিত যৌন মিলন ও বিবিধ প্রকার প্রাকৃতিক ঔষধি (যা গর্ভনিরোধক হিসেবে প্রচলিত ছিল) সেবনের মাধ্যমে জন্ম নিয়ন্ত্রণের প্রচেষ্টা করা হত। মিশরীয় সভ্যতায় সর্বপ্রথম গর্ভনিরোধক ব্যবহারের উল্লেখ পাওয়া যায়।
হরমোন ঘটিত
হরমোন ঘটিত গর্ভনিরোধক ডিম্বস্ফোটন এবং গর্ভাধান দমন করে থাকে। এগুলো মৌখিক ঔষধ, চামড়া অধীনে রোপন, ইঞ্জেকশন, প্যাচ, IUDs এবং একটি যোনি আংটি সহ বিভিন্ন ধরনের হয়ে থাকে। এগুলো বর্তমানে সহজলভ্য শুধুমাত্র মহিলাদের ব্যবহারের জন্য।
প্রতিবন্ধক
thumbnail|right|[[কনডম একটি কার্যকরী জন্ম নিয়ন্ত্রক]] অন্তরায় বা প্রতিবন্ধক সৃষ্টিকারী গর্ভনিরোধক, শারীরিকভাবে জরায়ু প্রবেশন থেকে শুক্রাণু প্রতিরোধ দ্বারা গর্ভধারণ রোধ করার প্রচেষ্টা করে। এগুলোর মধ্যে রয়েছে, পুরুষ কনডম, মহিলা কনডম, সার্ভিকাল ক্যাপ, ডায়াফ্রাম,স্পারমিসাইড এবং গর্ভনিরোধক স্পঞ্জ ইত্যাদি।
বন্ধ্যাকরণ
সার্জিকাল বন্ধ্যাকরণ নারীদের জন্য টিউবাল লাইগেশন ও পুরুষদের জন্য ভেসেকটমি রূপে পাওয়া যায়। <!--There are no significant long term side effects, and tubal ligation decreases the risk of ovarian cancer. Short term complications are twenty times less likely from a vasectomy than a tubal ligation. After a vasectomy, there may be swelling and pain of the scrotum which usually resolves in one or two weeks. With tubal ligation, complications occur in 1 to 2 percent of procedures with serious complications usually due to the anesthesia. Neither method offers protection from sexually transmitted infections.
This decision may cause regret in some men and women. Of women aged over 30 who have undergone tubal ligation, about 5% regret their decision, as compared with 20% of women aged under 30. By contrast, less than 5% of men are likely to regret sterilization. Men who are more likely to regret sterilization are younger, have young or no children, or have an unstable marriage. In a survey of biological parents, 9% stated they would not have had children if they were able to do it over again.
Although sterilization is considered a permanent procedure, it is possible to attempt a tubal reversal to reconnect the fallopian tubes or a vasectomy reversal to reconnect the vasa deferentia. In women, the desire for a reversal is often associated with a change in spouse. Pregnancy success rates after tubal reversal are between 31 and 88 percent, with complications including an increased risk of ectopic pregnancy. The number of males who request reversal is between 2 and 6 percent. Rates of success in fathering another child after reversal are between 38 and 84 percent; with success being lower the longer the time period between the vasectomy and the reversal. Sperm extraction followed by in vitro fertilization may also be an option in men. -->
আচরণগত
আচরণগত বা ব্যবহারিক পদ্ধতি হলো সময়জ্ঞান নিয়ন্ত্রণ বা যৌনসঙ্গমের পদ্ধতি যা স্ত্রী প্রজনন অঞ্চলে শুক্রাণু প্রবর্তনের প্রতিরোধ ঘটানো। সঠিকভাবে ব্যবহার করা হলে প্রথম বছরের ব্যর্থতার দাঁড়ায় ৩.৪% তবে কম ব্যবহৃত হলে প্রথম বছরের ব্যর্থতার হার ৮৫% পর্যন্ত বৃদ্ধি পেতে পারে।
প্রথম বছরের ব্যর্থতার হার ৮৫%, তবে কম ব্যবহৃত হলে প্রথম বছরের ব্যর্থতার হার 85% যোগাযোগ করা হতে পারে.
ইতিহাস
মার্কিন সংস্কারক মার্গারেট সেনগার ১৯১৪ সালে দ্যা ওমেন রেবেল নামক একটি আট পৃষ্ঠার মাসিক পত্রিকা চালু করেন এবং এর মাধ্যমে জন্ম নিয়ন্ত্রণের প্রসার শুরু করেন। ইংরেজি 'বার্থ কন্ট্রোল' শব্দটিও তিনিই প্রচলন করেন। ১৯৬০ এর দশকে জন্ম নিয়ন্ত্রক বড়ি ও জরাযুস্থ গর্ভ-নিরোধক কলের বাণিজ্যিক উৎপাদন শুরু হলে সাধারণ জনগনের মধ্যে এটি কার্যকর বিস্তার লাভ করে।
বিভিন্ন পদ্ধতির ইতিহাস
আদিকালে ব্যবহৃত জন্ম নিয়ন্ত্রণ পদ্ধতিগুলোর মধ্যে শুধুমাত্র- বিঘ্নিত যৌন মিলন, কতিপয় প্রতিবন্ধক পদ্ধতি ও কিছু ভেষজ পদ্ধতি বিদ্যমান ছিল বলে ধারণা করা হয়।
যদিও কন্ডমের ব্যবহার আরো আগে থেকেই প্রচলিত ছিল কিন্তু এটি প্রধানত যৌন রোগ পরিহারের উপায় হিসেবেই ব্যবহৃত হত। ১৮শ শতকে ক্যাসানোভা তার উপপত্নীদের অন্তঃসত্ত্বা হওয়া থেকে বিরত রাখার জন্য এক প্রকার প্রতিবন্ধক ব্যবহার করেন যা কন্ডমের পূর্বরূপ হিসেবে ধারণা করা হয়।
বেগম আকতার কামাল
বেগম আকতার কামাল একজন বাংলাদেশী প্রাবন্ধিক ও শিক্ষাবিদ। তিনি ঢাকা বিশ্ববিদ্যালয়ের বাংলা বিভাগের অধ্যাপক ও সাবেক চেয়ারপার্সন। প্রবন্ধ ও গবেষণায় অবদানের জন্য তিনি ২০২১ সালে বাংলা একাডেমি সাহিত্য পুরস্কার অর্জন করেন। এছাড়া গবেষণা ও প্রবন্ধসাহিত্যে বিশেষ অবদানের জন্য তিনি ২০১৬ সালে অনন্যা সাহিত্য পুরস্কার অর্জন করেছেন।
প্রারম্ভিক জীবন
আকতার কামাল চট্টগ্রাম জেলায় জন্মগ্রহণ করেন। তার পিতা মােহাম্মদ ইয়াকুব আলী একজন সরকারি কর্মকর্তা ছিলেন এবং তার মাতা মজিদা বেগম। তিনি ১৯৬৭ সালে কামরুন্নেসা সরকারি স্কুল থেকে মাধ্যমিক এবং ১৯৬৯ সালে সেন্ট্রাল উইমেন্স কলেজ থেকে উচ্চ মাধ্যমিক পাস করেন। এরপর তিনি ঢাকা বিশ্ববিদ্যালয়ের বাংলা বিভাগ থেকে ১৯৭২ সালে স্নাতক এবং ১৯৭৩ সালে স্নাতকোত্তর ডিগ্রি অর্জন করেন। তিনি ১৯৯২ সালে "বিষ্ণু দে-র কবিমানস ও কাব্য" শীর্ষক গবেষণার জন্য পিএইচডি ডিগ্রি অর্জন করেন।
কর্মজীবন
আকতার কামাল ১৯৭৬ সালের জুলাই মাসে জাহাঙ্গীরনগর বিশ্ববিদ্যালয়ের বাংলা বিভাগে প্রভাষক হিসেবে যোগদান করেন। ১৯৭৬ সালের অক্টোবর মাসে তিনি ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগ দেন। ২০১৪ সালের জুলাই মাস থেকে ২০১৭ সালের জুন পর্যন্ত তিনি ঢাকা বিশ্ববিদ্যালয়ের বাংলা বিভাগের চেয়ারপার্সনের দায়িত্ব পালন করেন। ২০১৬ থেকে ২০১৭ সালে তিনি ঢাকা বিশ্ববিদ্যালয়ের কলা অনুষদের ভারপ্রাপ্ত ডিনের দায়িত্ব পালন করেন।
২০১৩ থেকে ২০১৮ সাল পর্যন্ত তিনি বাংলা একাডেমির কাউন্সিল সদস্য ছিলেন। ২০১৬ থেকে ২০১৭ সাল পর্যন্ত তিনি ঢাকা থেকে প্রকাশিত এশিয়াটিক সোসাইটি পত্রিকা এবং ২০১৪ থেকে ২০১৬ সাল পর্যন্ত আন্তর্জাতিক মাতৃভাষা ইনস্টিটিউট পত্রিকার সম্পাদনা পরিষদের সদস্য ছিলেন। ২০১৭ সাল থেকে তিনি ঢাকা বিশ্ববিদ্যালয়ের নজরুল গবেষণা কেন্দ্রের পরিচালকের দায়িত্ব পালন করছেন। এছাড়া তিনি নজরুল ইনস্টিটিউটের ট্রাস্টি বোর্ডের সদস্য।
বেফানা
ইতালীয় লোককাহিনীতে, বেফানা হল একজন বৃদ্ধা মহিলা যিনি এপিফ্যানি (ἐπιφάνεια, epifáneia)(৫ই জানুয়ারি রাতে) সময় পুরো ইতালি জুড়ে সেন্ট নিকোলাস বা সান্টাক্লজের মত ছেলেমেয়েদের উপহার বিতরণ করে। প্রাথমিক দিকে এটি কিছু ইতালীয় অঞ্চলসমূহে পালন করা হতো, পরে এই উৎসবটি ইতালি জুড়ে ছড়িয়ে পড়ে।
লোককাহিনী অনুযায়ী, একজন অত্যন্ত বুড়া মহিলা (বেফানা) যিনি একটি ঝাড়ুর উপর বসে এপিফ্যানি উৎসবের আগের রাতে (৫ই জানুয়ারি রাতে) ইতালির সব শিশুদের বাসা ভ্রমণ করে এবং তাদের চিমনি বা জানালার সামনে জুলিয়ে রাখা মোজাতে উপহার দেওয়া হয়। পুরো বছর যে সব শিশুরা ভাল থাকে বেফানা তাদের মোজাতে মিষ্টি, ক্যান্ডি, শুকনো ফল বা ছোট খেলনা রেখে আসে আর যারা অসদাচারী সে তাদের মোজাতে কয়লার টুকরা এবং রসুন রেখে আসে। ইতালির অনেক দরিদ্র অংশে এবং বিশেষ করে সিসিলিতে, মোজাতে কয়লা টুকরার পরিবর্তে একটি লাঠি রাখা হয়। একজন ভাল গৃহকর্ত্রীর ঘড় ঝাড়ু দেওয়ার আগেই সে উপহার রেখে যায়। সে দিন সকালে ঝাড়ূ দেওয়ার অর্থ হচ্ছে বছরের সব সমস্যা ঝাড়ু দিয়ে দূর কারা বোঝানো হয়। শিশুদের পরিবার বেফানার জন্য ছোট একটি কাচের গ্লাসে মদ এবং একটি থালায় কয়েক লোকমা খাদ্য (প্রায়ই আঞ্চলিক বা স্থানীয়) রেখে দেয়।
নামের বু্ত্পত্তি
একটি জনপ্রিয় বিশ্বাস যে, তার নাম এপিফ্যানি উৎসব বা ইতালীয় লা ফেস্তা দেল্ল'এপিফানিয়া থেকে উৎপত্তি হয়। এপিফানিয়া (এপিফ্যানি) হল গ্রিক উদ্ভবিত একটি লাতিন শব্দ। "এপিফ্যানি" অর্থ হচ্ছে "এপিফ্যানি উৎসব" (৬ই জানুয়ারি) বা "প্রকাশ (দেবত্বের)"। কিছু প্রস্তাবনীয়তে, বেফানা হল সাবিন/রোমান দেবী ইস্ত্রেনুয়া নাম থেকে অবতীর্ণ হয়।